29/04/2021 | Administración LocalMunicipal
Noia
Secretaría
Plan de disposición de fondos para o exercicio 2021 do Concello de Noia

Vista a necesidade de elaborar un Plan de Disposición de Fondos que permita a entidade local planificar a súa tesourería para cumprir coas obrigas legais de pago. Visto o informe emitido pola Tesouraría e de conformidade co establecido no artigo 187 do Real Decreto 2/2004, de 5 de marzo polo que se aproba o Texto Refundido da Lei Reguladora das Facendas Locais. PRIMEIRO.- Aprobar o Plan de Disposición de Fondos para o exercicio 2021 a) O presente Plan de Disposición de Fondos do Concello de Noia ten por obxecto, de conformidade co disposto no artigo 187 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, acomodar a expedición de ordenes de pago recibidas na Tesourería Municipal a dispoñibilidades de efectivo previstas na mesma. b) A xestión dos fondos integrantes da Tesourería, salvo disposición legal en contrario, realizarase baixo o principio de unidade de caixa coa centralización de fondos e valores obtidos por operacións orzamentarias e non orzamentarias. Ordenase á Tesourería municipal a utilización de todos os recursos dinerarios dispoñibles para o pago de obrigacións. c) O Plan de Disposición de Fondos poderá ser revisado ao longo do exercicio en función das modificación producidas nas dispoñibilidades líquidas efectivas ou previstas da Tesourería tendo en conta os estados de tesourería á que se refire a Orden HAP/20105/2012, de 1 de outubro, pola que desenvolven as obrigacións de subministro de información previstas na Lei Orgánica 2/2012, de 27 de abril, de Estabilidade Orzamentaria e Sostenibilidade Financeira. A programación trimestral de pago tenderá a cumprir co pago de todas as obrigas recoñecidas, sexan da natureza que sexan, verificando especialmente, o cumprimento dos prazos máximos de pago contidos na normativa de contratación do sector público e que regula a débeda comercial no sector público. Cando as dispoñibilidades de fondos, estimadas razoablemente, non permitan atender o conxunto de obrigacións recoñecidas de natureza orzamentaria e aos pagos esixibles de natureza extra orzamentaria incluídas as operacións de tesourería que, no se seu caso se puideran formalizar, estarase ao seguinte orden de prelación: Nivel 1: interese e capital da débeda prevista no orzamento. Cancelación de operacións de tesourería. Cancelación total ou parcial de anticipos concedidos polo Estado. Nivel 2: retribucións líquidas do persoal. Neste nivel encóntranse os gastos de persoal contidos no capítulo 1 da clasificación económica de gastos establecida pola orden LHA/3565/2008, de 3 de decembro, pola que se aproba a estrutura dos orzamentos das Entidades Locais e modificada pola Orden HAP/419/2014, de 14 de marzo. Nivel 3: pagos extraorzamentarios por cotas retidas en concepto de cotizacións á Seguridade Social ou por retencións do imposto sobre a renda das persoas físicas e por embargo de soldos e salarios, o imposto sobre o valor engadido e outros impostos a cargo do Concello. Deberán incluírse neste nivel os importes recadados polo Concello de Noia, por conta de terceiros Nivel 4: pagos orzamentarios por coutas das Seguridade Social a cargo da Corporación, salvo aprazamento da obriga de pago obtido en modo regulamentario, e por asistencia médico farmacéutica a empregados públicos, indemnización por razón do servizo a membros da corporación e empregados públicos, así como os anticipos e préstamos ao persoal. Nivel 5: pago de obrigacións orzamentarias contraídas en exercicios anteriores. Inclúese neste nivel o pago de obrigacións que deberon ser contraídas en exercicios anteriores e que o foron no exercicio corrente por recoñecemento extraxudicial de créditos, así como as que son consecuencia de sentencias xudiciais firmes. Neste nivel incluiranse as axudas de emerxencias sociais Nivel 6: anticipos de caixa fixa, devolucións de ingresos indebidos, duplicados ou excesivos ou de garantías, fianzas ou depósitos constituídos en metálico ante o Concello. Nivel 7: o resto de pagos realizaranse atendendo ao orden de antigüidade, salvo supostos de pagos urxente ordenados polo ordenador de pagos. Primeira: cando da programación das dispoñibilidades líquidas que debe realizar mensualmente a Tesoureira, se deducise que o cumprimento do orden de prelación que se establece no presente Plan de disposición de Fondos, levara a unha dubidosa cobertura dos intereses, amortizacións de capital, e no seu caso, cancelación de operacións de Tesourería e dos gastos de persoal, en algún do períodos mensuais do traxecto programado, axustarase a programación prevista dos pagos mensuais de calquera outra obrigación a fin de dotar da oportuna cobertura a ditos gastos de intereses, amortización e de persoal, no período de dispoñibilidades contemplado. Segunda: as normas deste Plan non se aplicaran aos pagos en formalización. Primeira: Cando se trate de gastos financiados con subvencións finalistas no que o cobro das mesmas este condicionado a xustificación do pago dos citados gastos, nos supostos en que remate o prazo de xustificación, ditos gastos terán carácter prioritario. Segunda: En casos excepcionais o Ordenador de Pagos, poderá ordenar o pago de obrigacións non preferentes correspondentes a servizos, subministros, gastos de inversión que se consideren esenciais para o correcto funcionamento dos servizos básicos municipais, artigo 26 da Lei 7/85 de 2 de abril, Reguladoras das Bases de Réxime Local, deixando constancia formal do mesmo no correspondente pago. Terceira: Data de pago. Ao obxecto de ordenar a actividade da tesourería e conseguir unha maior eficiencia na súa xestión, establécense as seguintes normas na realización dos pagos: 1.- Como regra xeral, os pagos realizaranse os venres de cada semana, e si este non fora hábil o inmediato hábil seguinte. Exceptúanse da regra anterior os pagos de obrigas cuxa data de pago veña determinada por disposición legal, contrato ou convenio e sexa diferente aos venres de cada semana, tales como o pago da nómina, o pago de seguros sociais, o pago de impostos estatais e os pagos por amortización da débeda e os seus intereses. Cuarta: A Tesourería poderá reter pagos para compensalos con débedas tributarias e outras de natureza pública, a favor do Concello de Noia, nos termos establecidos na normativa vixente sobre xestión, recadación de tributos e outros ingresos de dereito público. O proceso de pago material das ordenes de pago, con carácter xeral, será o seguinte: 1.- Corresponderá o Tesoureiro o inicio do proceso de pago das ordenes de pago, unha vez ordenado o pago polo ordenador de pagos, con suxeición ao establecido nas disposicións legais, en especial a Lei Orgánica 2/2012, de 27 de abril, de estabilidade orzamentaria e Sostenibilidade Financeira, ao Real Decreto Lexislativo 2/2004 de 5 de marzo polo que se aproba o texto refundido da Lei Reguladora das Facendas Locais e polo previsto no Plan de Disposición de Fondos, aprobado polo Concello de Noia. O inicio da tramitación instrumentalizarase mediante a firma do Tesoureiro do correspondente documento de pago colectivo ou individual, documento R, da contabilidade municipal que o sustenta, no cal farase constar que non se cumpre coa prioridade de pagos cando se incumpra o plan de disposición de fondos, así como o incumprimento do pago de intereses de demora que de oficio deban abonarse, previa contabilización polo departamento correspondente. Con posterioridade, mediante a firma do Interventor, no exercicio da súa función interventora do pago material (art.214.2. cR. D. L2/2004). Por último, o documento de pago material será firmado polo Ordenador de Pagos (Alcalde ou Concelleiro Delegado), dándose por enterado, no seu caso dos informes emitidos pola Tesourería Municipal e fiscalización previa.2.- Nos supostos de que o Ordenador de Pagos considere a conveniencia ou necesidade de modificar ou alterar a prioridade do pago de determinadas órdenes, non respectando os criterios establecidos nas disposicións legais de aplicación e non propio Plan de Disposición de Fondos, corresponderá ao órgano interventor, formular reparo por escrito de conformidade co establecido no artigo 215 do Real Decreto Lexislativo 2/2004. O presenta Plan de Disposición de Fondos terá vixencia dende o día seguinte ao da súa aprobación durante o ano 2021. A súa vixencia quedará prorrogada ate a súa derrogación ou modificación. SEGUNDO.- Proceder a súa publicación no Boletín Oficial da Provincia. TERCEIRO.- Dar traslado da presente Resolución a Intervención, Tesouraría e Pleno da Corporación na primeira sesión ordinaria que se convoque. Contra a presente Resolución que pon fin a vía administrativa poderá interpoñerse, con carácter previo e potestativo, Recurso de reposición ante o Alcalde-Presidente do Concello de Noia, no prazo dun mes a partir do día seguinte da publicación ou, alternativamente, recurso contencioso-administrativo ante o Xulgado do Contencioso Administrativo de Coruña, no prazo de dous meses, dende a mesma data indicada. Todo esto en virtude do disposto nos artigos 52 da Lei 7/85, de 2 de abril reguladora das Bases de Réxime Local, arts 123 e 124 da Lei 39/2015, de 1 de outubro do Procedemento Administrativo Común das Administracións Públicas, e os artigos 8.1 e 46.1 da Lei 29/1998, de 13 de xullo, reguladora da Xurisdición Contencioso-Administrativa. Poderá asísemo exercitar calquera outro recurso que estime procedente. Decretouno o Sr. Alcalde á data da súa sinatura dixital, do que eu, secretaria deste Concello dou fe e traslado. Noia, 26 de abril de 2021 O alcalde José Santiago Freire Abeijón